pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"เฉลิมชัย" ตรวจเยี่ยมโครงการฝายคลองท่ากระจายอันเนื่องมาจากพระราชดำริ
วันศุกร์ที่ 27 ธันวาคม 2562
"เฉลิมชัย" ตรวจเยี่ยมโครงการฝายคลองท่ากระจายอันเนื่องมาจากพระราชดําริ
"เฉลิมชัย" ตรวจเยี่ยมโครงการฝายคลองท่ากระจายอันเนื่องมาจากพระราชดําริ ต.คลองพา อ.ท่าชนะ จ.สุราษฎร์ธานี สามารถช่วยเหลือราษฎรที่ขาดแคลนน้ําเพื่อการอุปโภค–บริโภค
"เฉลิมชัย" ตรวจเยี่ยมโครงการฝายคลองท่ากระจายอันเนื่องมาจากพระราชดําริต.คลองพา อ.ท่าชนะ จ.สุราษฎร์ธานี สามารถช่วยเหลือราษฎรที่ขาดแคลนน้ําเพื่อการอุปโภค–บริโภค
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ตรวจเยี่ยมโครงการฝายคลองท่ากระจายอันเนื่องมาจากพระราชดําริ ต.คลองพา อ.ท่าชนะ จ.สุราษฎร์ธานี โดยการก่อสร้างโครงการดังกล่าว มีวัตถุประสงค์ในการจัดหาแหล่งน้ําเพื่อการอุปโภค-บริโภค สนับสนุนระบบประปาหมู่บ้าน ม.1 ต.คลองพา ม.2 ต.สมอทอง อ.ท่าชนะ จ.สุราษฎร์ธานี ประมาณ 581 ครัวเรือน และจัดหาแหล่งน้ําเพื่อทําการเกษตร พื้นที่ประมาณ 700 ไร่
สําหรับลักษณะโครงการเป็นการก่อสร้างฝายชนิดกล่องหิน (Gabion Mattress) สูง 3.00 เมตร ยาวประมาณ 45.00 เมตร สามารถระบายน้ําหลากได้มากกว่า 569.68 ลบ.ม./วินาที ซึ่งนอกจากจะเป็นแหล่งน้ําสําหรับอุปโภค-บริโภคบรรเทาอุทกภัยแล้ว ยังสามารถเก็บกักน้ําได้ประมาณ 100,000 ลบ.ม.(ที่ระดับเก็บกัก) ได้อีกด้วย
นอกจากนี้ ได้รับฟังการบรรยายสรุปของโครงการประตูระบายน้ําคลองท่ากระจาย ต.ท่าชนะ อ.ท่าชนะ จ.สุราษฎร์ธานี ที่มีวัตถุประสงค์เพื่อป้องกันการรุกล้ําของน้ําเค็มในคลองท่าชนะและคลองท่ากระจายในช่วงฤดูแล้ง พื้นที่ ต.สมอทอง ต.คลองพา ต.ท่าชนะ อ.ท่าชนะ จ.สุราษฎร์ธานี และเก็บกักน้ําจืดสําหรับการอุปโภค-บริโภค ราษฎรประมาณ 1,500 ครัวเรือน และเพื่อทําการเกษตร พื้นที่ประมาณ 11,600 ไร่ ซึ่งกรมชลประทานจะเร่งดําเนินการศึกษาแผนของโครงการ และของบประมาณในการดําเนินการให้เร็วที่สุดต่อไป
"ขอยืนยันว่ารัฐบาลเข้าไปดูแลและแก้ไขปัญหาให้กับพี่น้องประชาชนทุก ๆ คน และทุกพื้นที่ ซึ่งปัญหาเรื่องน้ําและราคาพืชผลทางการเกษตรตกต่ํา ถือเป็นปัญหาที่พี่น้องเกษตรกรประสบปัญหากันเป็นจํานวนมาก ซึ่งการเข้ามาเป็นรัฐบาลนั้น พร้อมจะเข้ามาแก้ไขปัญหาดังกล่าวให้มีความยั่งยืน ต้องการให้พี่น้องเกษตรกรมีรายได้และมีราคาพืชผลทางการเกษตรเพิ่มขึ้นอย่างมั่นคงถาวรด้วย" นายเฉลิมชัย กล่าว
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เชิญชวนประชาชน ชม ชิม ช้อป สุดยอดสินค้าหลากหลายทั่วไทยหาได้ในที่เดียว   ณ ตลาดคลองผดุงกรุงเกษม ข้างทำเนียบรัฐบาล 4 – 27 พ.ค. 60 เวลา 10.00 – 19.00 น. เปิดทุกวัน
วันอังคารที่ 30 พฤษภาคม 2560
รอง ลธน.ม.เรณูฯ เชิญชวนประชาชน ชม ชิม ช้อป สุดยอดสินค้าหลากหลายทั่วไทยหาได้ในที่เดียว   ณ ตลาดคลองผดุงกรุงเกษม ข้างทําเนียบรัฐบาล 4 – 27 พ.ค. 60 เวลา 10.00 – 19.00 น. เปิดทุกวัน
รอง ลธน.ม.เรณูฯ เชิญชวนประชาชน ชม ชิม ช้อป สุดยอดสินค้าหลากหลายทั่วไทยหาได้ในที่เดียว         ณ ตลาดคลองผดุงกรุงเกษม ข้างทําเนียบรัฐบาล 4 – 27 พ.ค. 60 เวลา 10.00 – 19.00 น. เปิดทุกวัน
วันนี้ (22 พฤษภาคม 2560) เวลา 16.00 น. ที่ทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม เปิดเผยว่า เมื่อวันที่ 16 พฤษภาคม ที่ผ่านมา ช่วงเวลา 5 โมงเย็น หลังจากเสร็จสิ้นภารกิจเป็นประธานการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี พร้อมด้วย พลเอกอนุพงษ์ เผ่าจินดา รัฐมนตรีว่าการกระทรวงมหาดไทย และตัวแทนคณะผู้บริหารจากส่วนราชการภาครัฐ รัฐวิสาหกิจและสื่อมวลชน ได้เดินทางจากตึกไทยคู่ฟ้า ทําเนียบรัฐบาลมายังตลาดคลองผดุงกรุงเกษม ข้างทําเนียบรัฐบาล เพื่อเยี่ยม ชม ชิม ช้อป สุดยอดสินค้า หลากหลายทั่วไทย หาได้ในที่เดียว ซึ่งจัดโดยกระทรวงมหาดไทยโดยความร่วมมือของสํานักเลขาธิการนายกรัฐมนตรี ซึ่งจะจัดต่อเนื่องเป็นเวลา 3 เดือน นับตั้งแต่เดือนพฤษภาคมถึงเดือนกรกฎาคม 2560
รองเลขาธิการนายกรัฐมนตรีฝ่ายการเมือง เปิดเผยเพิ่มเติมว่า สําหรับเดือนพฤษภาคมนี้ จัดขึ้นระหว่างวันที่ 4-27 พฤษภาคม 2560 ช่วงเวลา 10.00 -19.00 น. โดยเปิดตลาดทุกวันไม่เว้นวันหยุดราชการและวันนักขัตฤกษ์ ซึ่งธีมงานจะมีความหลากหลายในการนําเสนอ เช่น ผลิตภัณฑ์แปรรูปที่มีนวัตกรรม ประกอบด้วยเครื่องจักสาน ผ้าไทย และอาหารไทยรสชาติเป็นที่ถูกอกถูกใจของผู้มาเยี่ยมชมเป็นอย่างมาก ได้แก่ ก๋วยเตี๋ยวต้มยําสูตรโบราณจากจังหวัดพิจิตร บาร์บีคิวรสแซ่บจากจังหวัดนครปฐม ส้มตํากะปิแซ่บสะดุ้งจากจังหวัดภูเก็ต ก๋วยเตี๋ยวไก่รสเด็ดจากจังหวัดร้อยเอ็ด ก๋วยเตี๋ยวต้มยําน้ําข้นพร้อมไข่ออนเซนและคั่วกากหมูจากจังหวัดปทุมธานี นอกจากนี้ยังได้รับความร่วมมือจากบริษัทประชารัฐรักสามัคคีจากทุกภูมิภาค นําผลิตภัณฑ์ชุมชนคุณภาพดีราคาย่อมเยา ตลอดจนผลผลิตทางการเกษตรจากทั่วประเทศ เช่น เงาะ มะม่วงทั้งดิบและสุก พร้อมน้ําปลาหวานและข้าวเหนียวมูน รสชาติกลมกล่อมมาให้ชิมอีกด้วย
รองเลขาธิการนายกรัฐมนตรีฝ่ายการเมือง เปิดเผยในตอนท้ายอีกว่า พลเอกประยุทธ์ จันทร์โอชา นายกรัฐมนตรี มุ่งหวังให้รูปแบบตลาดคลองผดุงกรุงเกษมขยายผลสู่ทุกภูมิภาคทั่วประเทศ และได้รับการตอบรับเป็นอย่างดีจากบริษัทประชารัฐรักสามัคคี จะทําให้ตลาดคลองผดุงฯ เป็นแหล่งท่องเที่ยวแห่งใหม่ของพี่น้องประชาชนโดยครอบคลุมทั่วทุกจังหวัด ซึ่งจะตอบโจทย์วิถีชีวิตคนไทย ที่ส่วนใหญ่นิยมเดินตลาดได้มีโอกาส ชม ชิม ช้อป ตลาดรูปแบบนี้ได้อย่างทั่วถึง โดยจะส่งผลดีต่อการพัฒนาการคุณภาพชีวิตของผู้ประกอบการและเกษตรกรย่อยที่มาจากทั่วทุกภูมิภาคของประเทศให้มีรายได้เพิ่มขึ้น ทั้งนี้ การจัดงานที่ผ่านมาระหว่างวันที่ 4-21 พฤษภาคม 2560 มีประชาชนมาเที่ยวชมตลาดคลองผดุงฯ กว่า 8 หมื่นคน มีรายได้กระจายสู่ชุมชนกว่า 41 ล้านบาท
******************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมอนามัย ลงพื้นที่ สนามเทนนิส เยี่ยมชมมาตรการผ่อนปรน ป้องกัน โควิด 19 [กระทรวงสาธารณสุข]
วันจันทร์ที่ 8 มิถุนายน 2563
กรมอนามัย ลงพื้นที่ สนามเทนนิส เยี่ยมชมมาตรการผ่อนปรน ป้องกัน โควิด 19 [กระทรวงสาธารณสุข]
กรมอนามัย ลงพื้นที่ สนามเทนนิส เยี่ยมชมมาตรการผ่อนปรน ป้องกัน โควิด 19
วันนี้ (8 มิถุนายน 2563) แพทย์หญิงพรรณพิมล วิปุลากร อธิบดีกรมอนามัย เปิดเผยภายหลังการลงพื้นที่สมาคมเทนนิส ลอนเทนนิสสมาคมแห่งประเทศไทย อําเภอปากเกร็ด จังหวัดนนทบุรี ว่า สนามเทนนิส เป็นกิจการที่ได้รับการผ่อนปรนให้ใช้บริการได้ แต่เจ้าของกิจการจําเป็นต้องปฏิบัติตามมาตรการที่กําหนดอย่างเคร่งครัด ดังนี้
1) จัดให้มีแบบลงทะเบียนก่อนเข้าและออกจากสถานที่ หรือลงทะเบียนผ่านแพลตฟอร์ม “ไทยชนะ” เพื่อประโยชน์ต่อการติดตามกรณีพบผู้ป่วยและผู้สัมผัสที่มาใช้บริการในสถานที่
2) กําหนดทางเข้าและออกที่ชัดเจน และจัดให้มีระบบการคัดกรองพนักงาน ผู้รับบริการ และนักกีฬา หากพบว่ามีไข้ ไอ จาม มีน้ํามูก หรือมีอุณหภูมิร่างกายมากกว่าหรือเท่ากับ 37.5 องศาเซลเซียส ให้ไปพบแพทย์ทันที
3) จัดหาหน้ากากผ้าหรือหน้ากากอนามัยสําหรับพนักงานทุกคน
4)จํากัดจํานวนผู้รับบริการ และนักกีฬา ใช้ระบบนัดจองคิว ควบคุมระยะเวลาใช้บริการ และเว้นระยะห่าง 1 - 2 เมตร
5) ให้มีจุดล้างมือพร้อมสบู่ หรือเจลแอลกอฮอล์สําหรับบริการลูกค้า 6) ทําความสะอาดสถานที่ รวมถึงลูกเทนนิสก่อนและหลังใช้บริการทุกครั้งในส่วนให้บริการอาหารและเครื่องดื่ม ห้องน้ํา ให้ปฏิบัติตามข้อปฏิบัติของร้านอาหาร 7) ห้องที่มีการติดตั้งเครื่องปรับอากาศ ควรจัดให้มีระบบระบายอากาศที่ดี มีการไหลเวียนของอากาศภายในอาคารที่ได้มาตรฐาน
และ 8) ทําความสะอาดห้องอาบน้ํา ห้องสุขา โดยเน้นจุดที่เสี่ยงที่มีผู้สัมผัสมาก ด้วยน้ํายาทําความสะอาดโซเดียมไฮโปคลอไรท์ 0.1 เปอร์เซ็นต์ แล้วล้างด้วยน้ําให้สะอาดอย่างน้อยวันละ 2 ครั้ง
“สําหรับพนักงานต้องปฏิบัติตามข้อแนะนําคือ สวมหน้ากากอนามัยหรือหน้ากากผ้า ตลอดเวลาที่ให้บริการ หมั่นล้างมือด้วยสบู่และน้ําหรือเจลแอลกอฮอล์ หลังจากสัมผัสพื้นผิวต่าง ๆ และหลีกเลี่ยงการสัมผัสใบหน้า ตา ปาก จมูก โดยไม่จําเป็น เว้นระยะห่างระหว่างผู้รับบริการและนักกีฬา กับผู้ให้บริการอย่างน้อย 1 - 2 เมตร หากมีไข้ ไอ จาม มีน้ํามูก หรือเหนื่อยหอบ ให้หยุดปฏิบัติงาน และไปพบแพทย์ทันทีสําหรับผู้รับบริการและนักกีฬาควรจองคิวล่วงหน้าด้วยระบบออนไลน์หรือโทรศัพท์ ลงทะเบียนก่อนและหลังใช้บริการจากการสแกน QR Code บริเวณหน้าสถานที่ ในกรณีที่มีการทํากิจกรรมออกกําลังกายให้ถอด หน้ากากผ้าหรือหน้ากากอนามัย ควรตรวจสอบความสะอาดความปลอดภัยของสถานที่และอุปกรณ์ เพื่อให้ใช้บริการได้อย่างปลอดภัย ไม่ให้บ้วนนําลายหรือเสมหะขณะออกกําลังกาย หลีกเลี่ยงการสัมผัสใบหน้าและสิ่งแวดล้อมโดยไม่จําเป็น ที่สําคัญต้องหมั่นล้างมือบ่อย ๆ เพื่อช่วยลดการแพร่กระจายของเชื้อโรคได้” อธิบดีกรมอนามัย กล่าว
***
ศูนย์สื่อสารสาธารณะ / 8 มิถุนายน 2563
รัฐบาลไทย-ข่าวทำเนียบรัฐบาล-นายกรัฐมนตรีพอใจตัวเลขการแพร่ระบาดไวรัสโควิด-19 ในประเทศไทยเป็นศูนย์ ขอบคุณทุกคนที่ร่วมมือกัน ขอให้ทุกคนมีวินัยปฏิบัติตามมาตรการป้องกันการแพร่ระบาดฯ อย่างเคร่งครัดต่อไป
วันพุธที่ 13 พฤษภาคม 2563
นายกรัฐมนตรีพอใจตัวเลขการแพร่ระบาดไวรัสโควิด-19 ในประเทศไทยเป็นศูนย์ ขอบคุณทุกคนที่ร่วมมือกัน ขอให้ทุกคนมีวินัยปฏิบัติตามมาตรการป้องกันการแพร่ระบาดฯ อย่างเคร่งครัดต่อไป
นายกรัฐมนตรีพอใจตัวเลขการแพร่ระบาดไวรัสโควิด-19 ในประเทศไทยเป็นศูนย์ ขอบคุณทุกคนที่ร่วมมือกัน ขอให้ทุกคนมีวินัยปฏิบัติตามมาตรการป้องกันการแพร่ระบาดฯ อย่างเคร่งครัดต่อไป
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจตัวเลขการแพร่ระบาดไวรัสโควิด-19 ในประเทศไทยเป็นศูนย์ ขอบคุณทุกคนที่ร่วมมือกันอย่างจริงจังทําให้ไม่มีผู้ติดเชื้อรายใหม่เพิ่มขึ้น อย่างไรก็ตามขอให้ทุกคนมีวินัยปฏิบัติตามมาตรการป้องกันการแพร่ระบาดฯ อย่างเคร่งครัดต่อไป
นายกรัฐมนตรีห่วงใยประชาชนทุกกลุ่มอาชีพขออย่าประมาท ช่วงนี้เป็นช่วงการผ่อนปรนมาตรการ ขอให้ทุกคนอดทน ใส่หน้ากากทุกครั้ง รักษารักษาระยะห่างทางสังคม หมั่นทําความสะอาด ดูแลรักษาสุขภาพให้แข็งแรง และกําชับให้เจ้าหน้าที่เฝ้าระวัง ค้นหาโรคไวรัสโควิด-19 ในกลุ่มเสี่ยงและสถานที่เสี่ยงต่าง ๆ รวมทั้งให้สถานประกอบกิจการ/กิจกรรมที่กลับมาเปิดบริการปฏิบัติตามมาตรการ และข้อแนะนําเพื่อป้องกันการแพร่ระบาดระลอก 2
---------------------------------------
รัฐบาลไทย-ข่าวทำเนียบรัฐบาล-กระทรวงยุติธรรม จัดกิจกรรมวันเด็กแห่งชาติ ประจำปี ๒๕๖๓
วันจันทร์ที่ 13 มกราคม 2563
กระทรวงยุติธรรม จัดกิจกรรมวันเด็กแห่งชาติ ประจําปี ๒๕๖๓
กระทรวงยุติธรรม จัดกิจกรรมวันเด็กแห่งชาติ ประจําปี ๒๕๖๓
ในวันเสาร์ที่ ๑๑ มกราคม ๒๕๖๓ เวลา ๐๙.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยนายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน
นายเสกสรร สุขแสง รองอธิบดีกรมบังคับคดี และคณะผู้บริหารกระทรวงยุติธรรม
ร่วมงานมหกรรมวันเด็กแจ้งวัฒนะฯ ๒๕๖๓
ณ ลานอเนกประสงค์ อาคารรัฐประศาสนภักดี ศูนย์ราชการเฉลิมพระเกียรติ กรุงเทพมหานคร
อีกทั้งร่วมมอบของรางวัลมากมายอาทิของเด็กเล่นอุปกรณ์การเรียน อุปกรณ์กีฬา ให้แก่น้องๆ ที่เข้าร่วมงาน
โดยภายในงานมีหน่วยงานในสังกัดกระทรวงยุติธรรม จัดกิจกรรมให้ร่วมสนุกมากมาย
ภายใต้แนวคิด "Justice Land ดินแดนแห่งความยุติธรรม"
ทั้งนี้พลเอก ประยุทธ์ จันทร์โอชา นายกรัฐมนตรี
มอบคําขวัญวันเด็ก ปีพุทธศักราช ๒๕๖๓ ไว้ว่า "เด็กไทยยุคใหม่ รู้รักสามัคคี รู้หน้าที่พลเมืองไทย"
รัฐบาลไทย-ข่าวทำเนียบรัฐบาล-นายกฯ เชิญชวนทุกภาคส่วน “ร่วมใจ พี่น้องไทย ช่วยภัยน้ำท่วม”
วันอังคารที่ 17 กันยายน 2562
นายกฯ เชิญชวนทุกภาคส่วน “ร่วมใจ พี่น้องไทย ช่วยภัยน้ําท่วม”
นายกรัฐมนตรีชมนิทรรศการก่อนการประชุมคณะรัฐมนตรี
วันนี้ (17 กันยายน 2562) เวลา 08.30 น. ก่อนการประชุมคณะรัฐมนตรี ณ บริเวณด้านหน้าตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์ 4 คณะ ได้แก่ ประชาสัมพันธ์รายการ “ร่วมใจ พี่น้องไทย ช่วยภัยน้ําท่วม” “กิจกรรมวันเยาวชนแห่งชาติ ประจําปี 2562” รณรงค์ประชาสัมพันธ์สืบสาน เทศกาล ประเพณี วิถีไทย และนายอเล็กซ์ซานดา อัลบอน อังศุสิงห์ นักแข่งรถ Formula 1 และคณะ ได้เข้าเยี่ยมคารวะนายกรัฐมนตรี
นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วยนางพัชราภรณ์ อินทรียงค์ ปลัดสํานักนายกรัฐมนตรี นําคณะประชาสัมพันธ์ การจัดรายการ “ร่วมใจ พี่น้องไทย ช่วยภัยน้ําท่วม” ในวันอังคารที่ 17 กันยายน 2562 เวลา 19.30 - 22.00 น. ณ ห้องส่ง 5 อาคารปฏิบัติการ บริษัท อสมท จํากัด (มหาชน) เพื่อเปิดโอกาสให้หน่วยงานภาครัฐ ภาคเอกชน ประชาชน ร่วมบริจาคเงินช่วยเหลือพี่น้องประชาชนที่ประสบอุทกภัยทางภาคเหนือและภาคตะวันออกเฉียงเหนือ ผ่านกองทุนช่วยเหลือผู้ประสบสาธารณภัย สํานักนายกรัฐมนตรี
จากนั้น นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นําคณะผู้บริหาร เด็กและเยาวชนดีเด่นแห่งชาติเข้าพบ เพื่อนําเสนอกิจกรรมวันเยาวชนแห่งชาติ ประจําปี 2562 โดยในปีนี้ ได้รับพระมหากรุณาธิคุณ จากพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ผู้แทนพระองค์มอบโล่เกียรติคุณแก่บุคคล องค์กร ที่ทําคุณประโยชน์ต่อเด็กและเยาวชน พร้อมทั้งมอบเกียรติบัตรให้แก่เด็กและเยาวชน ซึ่งในปีนี้มีการจัดงานเยาวชนภายใต้ชื่อหัวข้อ “จิตอาสา” โดยนายกรัฐมนตรี กล่าวว่า รัฐบาลพร้อมส่งเสริม พัฒนาเด็กและเยาวชน ให้มีประสิทธิภาพ รู้จักพัฒนาตนเอง ประหยัดอดออม ตลอดจนบําเพ็ญประโยชน์เพื่อสังคมส่วนรวม และประเทศชาติด้วย
นายอิทธิพล คุณปลื้ม รัฐมนตรีว่าการกระทรวงวัฒนธรรม นําคณะผู้บริหารเข้าพบเพื่อรณรงค์ประชาสัมพันธ์สืบสาน เทศกาล ประเพณี วิถีไทย ในหัวข้อ “การอนุรักษ์และขับเคลื่อน เทศกาล ประเพณีสู่ระดับโลก” โดยมีกิจกรรมต่าง ๆ อาทิ กิจกรรมแสดงความกตัญญูด้วยศรัทธาประเพณีสารทเดือนสิบ มหาพุทธบูชาแห่งอาเซียน ประเพณีอุ้มพระดําน้ํา อิ่มบุญ อิ่มใจเทศกาลถือศีลกินผัก ทั้งนี้ นายกรัฐมนตรีกล่าวเพิ่มเติมว่า การปรุงอาหารควรลดการใช้น้ําตาล โดยอาศัยความหวานจากหญ้าหวานซึ่งเป็นสมุนไพรที่มีประโยชน์ ทําให้ประชาชนมีสุขภาพร่างกายแข็งแรง และห่างไกลโรค
อนึ่ง นายอเล็กซ์ซานดา อัลบอน อังศุสิงห์ นักแข่งรถ สัญชาติไทย สังกัดทีมเร็ดบูล เรซซิ่ง เป็นผู้ที่มีผลงานในการแข่งขันรถระดับนานาชาติ เข้าเยี่ยมคารวะเพื่อขอโอวาทและกําลังใจจากนายกรัฐมนตรี ซึ่งในปัจจุบันประสบความสําเร็จในการเข้าร่วมการแข่งขันรถสูตร 1 (Formula 1) และเป็นคนไทยที่สามารถสร้างชื่อเสียงให้กับประเทศไทยในระดับโลก นายกรัฐมนตรีกล่าวชื่นชมและให้กําลังใจว่า การเป็นนักกีฬาต้องอาศัยความชํานาญ สุขภาพร่างกายแข็งแรง มีสติในการแข่งขัน โดยนายกรัฐมนตรีพร้อมสนับสนุน และติดตามผลงาน การสร้างชื่อเสียงให้กับประเทศไทย ต่อไป
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.สธ. ยกระดับมาตรฐาน รพ.สต. 5 ดาว 5 ดี ประชาชนได้รับบริการคุณภาพใกล้บ้าน
วันพฤหัสบดีที่ 20 กันยายน 2561
รมว.สธ. ยกระดับมาตรฐาน รพ.สต. 5 ดาว 5 ดี ประชาชนได้รับบริการคุณภาพใกล้บ้าน
รัฐมนตรีว่าการกระทรวงสาธารณสุข ยกระดับมาตรฐานโรงพยาบาลส่งเสริมสุขภาพตําบลติดดาว ระดับ
5 ดาว ตามเกณฑ์ 5 ดี บริหารดี ประสานงานดี  บุคลากรดี บริการดี ประชาชนสุขภาพดี ขณะนี้ผ่านเกณฑ์แล้ว 4,987 แห่ง ตั้งเป้าครบทุกแห่งในปี 2564
รัฐมนตรีว่าการกระทรวงสาธารณสุข ยกระดับมาตรฐานโรงพยาบาลส่งเสริมสุขภาพตําบลติดดาว ระดับ
5 ดาว ตามเกณฑ์ 5 ดี บริหารดี ประสานงานดี บุคลากรดี บริการดี ประชาชนสุขภาพดี ขณะนี้ผ่านเกณฑ์แล้ว 4,987 แห่ง ตั้งเป้าครบทุกแห่งในปี 2564
วันนี้ (20 กันยายน 2561) ณ ห้องวายุภักษ์แกรนด์บอลรูม โรงแรมเซ็นทรา บาย เซ็นทารา ศูนย์ราชการแจ้งวัฒนะ กรุงเทพมหานคร ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข มอบประกาศนียบัตรและเข็มยกย่องแก่โรงพยาบาลส่งเสริมสุขภาพตําบล (รพ.สต.) ติดดาว ระดับ 5 ดาว ผ่านเกณฑ์ประเมินคุณภาพ ประจําปี 2561 จํานวน 3,322 แห่ง และสํานักงานสาธารณสุขจังหวัด
4 จังหวัด ที่สนับสนุนการดําเนินงาน ทําให้รพ.สต.ในจังหวัดติดดาวครบทุกแห่ง
ศาสตราจารย์คลินิก เกียรติคุณ นายแพทย์ปิยะสกล กล่าวว่า รัฐบาลมีนโยบายในการพัฒนาระบบบริการปฐมภูมิ เพื่อเพิ่มการเข้าถึงบริการ ลดความเหลื่อมล้ํา โดยยกระดับมาตรฐานโรงพยาบาลส่งเสริมสุขภาพตําบล (รพ.สต.) ซึ่งเป็นหน่วยบริการปฐมภูมิที่อยู่ใกล้ชิดประชาชนมากที่สุด ให้เป็นรพ.สต.ติดดาว ระดับ 5 ดาว ตามเกณฑ์ที่กําหนดใน 5 ด้าน ทํางานร่วมกับทีมหมอครอบครัว และคณะกรรมพัฒนาคุณภาพชีวิตระดับอําเภอ (พชอ.) เพื่อดูแลประชาชนเป็นองค์รวมแบบผสมผสาน ทั้งการสร้างเสริมสุขภาพ ควบคุมและป้องกันโรค การรักษาพยาบาล และการฟื้นฟูสภาพ รวมทั้งการจัดการปัจจัยเสี่ยงต่อสุขภาพ เน้นการสร้างเสริมสุขภาพในระดับครอบครัว รู้จักประชาชนในความรับผิดชอบสามารถแก้ไขปัญหาสาธารณสุขของประชาชนในพื้นที่ร่วมกับภาคีเครือข่าย เพื่อให้ประชาชนมีสุขภาพดี และมีคุณภาพชีวิตที่ดีเกิดสังคมสุขภาพดีอย่างยั่งยืน ผลการดําเนินงานตั้งแต่ปี 2560 จนถึงปัจจุบัน มีรพ.สต. ติดดาว5 ดาว 5 ดี แล้วทั้งสิ้น 4,987 แห่ง ตั้งเป้าหมายครบ 9,806 แห่ง ในปี 2564
ทั้งนี้ มาตรฐาน รพ.สต. ติดดาว5 ดาว 5 ดี ประกอบด้วย 1.บริหารดี เป็นการนําองค์กรและการจัดการดี ประกอบด้วย ภาวะผู้นํา การนํา ธรรมาภิบาล มีแผนกลยุทธ์ด้านสุขภาพ มีระบบรายงานกระบวนการที่สําคัญ2.ประสานงานดี ภาคีมีส่วนร่วม ให้ความสําคัญกับประชากรกลุ่มเป้าหมาย ชุมชน และผู้มีส่วนได้ส่วนเสีย ทําให้ได้มาถึงปัญหาของชุมชน ประชาชนกลุ่มเป้าหมาย ฐานข้อมูลการบริการ ความร่วมมือ ความพึงพอใจ 3.บุคลากรดี มีการจัดอัตรากําลังด้านสุขภาพ สร้างความผาสุข ความพึงพอใจ มีระบบพัฒนาการเรียนรู้ มีการเสริมพลังประชาชนและครอบครัวในการดูแลตนเอง 4.บริการดี มีการจัดบริการครอบคลุมประเภทและประชาชนทุกกลุ่มวัย จัดบริการตามปัญหาพื้นที่ การให้บริการในและนอกสถานบริการ 5.ประชาชนสุขภาพดีเป็นการประเมินผลลัพธ์การทํางาน ทั้งในบทบาทของบุคคลและครอบครัวในการดูแลตนเอง ผลลัพธ์ตัวชี้วัด รวมทั้งการมีนวัตกรรม งานวิจัย การจัดการองค์ความรู้
****************************** 20 กันยายน 2561
รัฐบาลไทย-ข่าวทำเนียบรัฐบาล-โฆษกรัฐบาลเผยการปฏิรูป-สร้างความปรองดอง เป็นเดิมพันของคนทั้งชาติ ไม่เฉพาะรัฐบาลและ คสช. วอนคนไทยเปลี่ยนวิธีคิด ร่วมกันสร้างสรรค์พาชาติก้าวหน้า ยกเรื่องทุจริตเป็นตัวอย่างที่ทุกฝ่ายต้องช่วยกัน
วันเสาร์ที่ 21 มกราคม 2560
โฆษกรัฐบาลเผยการปฏิรูป-สร้างความปรองดอง เป็นเดิมพันของคนทั้งชาติ ไม่เฉพาะรัฐบาลและ คสช. วอนคนไทยเปลี่ยนวิธีคิด ร่วมกันสร้างสรรค์พาชาติก้าวหน้า ยกเรื่องทุจริตเป็นตัวอย่างที่ทุกฝ่ายต้องช่วยกัน
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีการกล่าวอ้างจากสื่อมวลชน นักวิชาการ และนักการเมือง
วันนี้ (21 มกราคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีการกล่าวอ้างจากสื่อมวลชน นักวิชาการ และนักการเมือง ว่า เรื่องของการปฏิรูปประเทศ ยุทธศาสตร์ชาติ และการสร้างความปรองดอง เป็นเดิมพันสูงยิ่งของรัฐบาลและ คสช. นั้น
“พลเอก ประยุทธ์ จันทร์โอชา นายกรัฐมนตรี กล่าวถึงประเด็นนี้ว่า ทุกเรื่องที่พูดมาทั้งหมดไม่ใช่เดิมพันของรัฐบาลหรือ คสช. แต่เป็นเดิมพันของคนไทยทุกคนที่จะร่วมกันเปลี่ยนแปลงประเทศให้ดีขึ้น ดังนั้น สิ่งที่ทุกคนไม่ว่าจะอยู่ในบทบาทใด อาชีพใด ต้องช่วยกันคือ การเปลี่ยนวิธีคิดใหม่ คิดอย่างสร้างสรรค์พาชาติก้าวไปข้างหน้า ไม่โยนภาระให้ใครคนใดคนหนึ่ง และต้องลงมือทํา ไม่ใช่พูดเพียงอย่างเดียว”
พลโท สรรเสริญ กล่าวต่อว่า นายกรัฐมนตรียังได้ยกตัวอย่างเรื่องการแก้ไขปัญหาทุจริตคอร์รัปชัน ว่า เป็นหนึ่งในหลายเรื่องที่รัฐบาลปฏิรูปอย่างจริงจังเพื่อลดความสูญเสียของประเทศอย่างยั่งยืน โดยประกาศให้เป็นวาระแห่งชาติ คนโกงรายเก่าจะต้องหมดไป คนโกงรายใหม่ต้องไม่เกิด และไม่เปิดโอกาสให้มีการโกงในทุกวงการ จนล่าสุดดัชนีสถานการณ์คอร์รัปชันไทยในเดือน ธ.ค.59 ที่สํารวจโดย ม.หอการค้าไทย อยู่ในระดับ 55 ซึ่งดีที่สุดในรอบ 6 ปี หลังจากคนโกงถูกปิดโอกาส โดยยอดการจ่ายเงินใต้โต๊ะลดลงเหลือร้อยละ 15 จากที่เคยขึ้นสูงสุดถึงร้อยละ 90
“สําหรับกรณีปมทุจริตจัดซื้อเครื่องยนต์โรลส์-รอยซ์ ที่อาจเกี่ยวข้องกับ บรัษัทการบินไทย และบริษัท ปตท นั้น รัฐบาลไม่ได้นิ่งนอนใจ โดยได้สั่งการให้มีการตรวจสอบและหาตัวผู้กระทําผิดมาลงโทษ พร้อมกับวางแนวทางป้องกันปัญหาที่จะเกิดขึ้นในอนาคต ซึ่งนี่ก็เป็นตัวอย่างที่แสดงให้เห็นว่า คนไทยทุกคนต้องช่วยกัน ไม่ว่าจะเป็นนักการเมือง เจ้าหน้าที่ของรัฐ เอกชน และประชาชน ต้องไม่ทุจริตเสียเองและไม่ผลักภาระให้กับรัฐบาลในการแก้ไขปัญหา
อย่างไรก็ตาม เรื่องดังกล่าวไม่น่าจะส่งผลต่อคะแนนและการจัดอันดับดัชนีชี้วัดภาพลักษณ์คอร์รัปชัน (CPI) ขององค์กรเพื่อความโปร่งใสนานาชาติ ที่จะจัดอันดับปลายเดือน ม.ค.นี้ เพราะเป็นกรณีที่เกิดขึ้นในอดีตตั้งแต่ปี 2548 ซึ่งสังคมก็คงต้องมองย้อนกลับไปพิจารณาดูว่าเป็นยุคสมัยใด”
รัฐบาลไทย-ข่าวทำเนียบรัฐบาล-อสม.ช่วยดูแลครอบครัวเปราะบางสู้วิกฤติโควิด19 [กระทรวงสาธารณสุข]
วันศุกร์ที่ 5 มิถุนายน 2563
อสม.ช่วยดูแลครอบครัวเปราะบางสู้วิกฤติโควิด19 [กระทรวงสาธารณสุข]
ผอ.ศูนย์มานุษยวิทยาสิริธร ชี้ อสม.ดูแลช่วยเหลือครอบครัวเปราะบาง 7 กลุ่มเสี่ยงกว่า 3.8 ล้านที่ได้รับผลกระทบทางเศรษฐกิจจากการระบาดโรคโควิด 19 แนะใช้แนวทางสร้างทุนสังคมช่วยเหลือและสร้างเครือข่ายดูแลกันในทุกวิกฤติที่เกิดขึ้น
วันนี้ (4 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.นพ.โกมาตร จึงเสถียรทรัพย์ ผู้อํานวยการศูนย์มานุษยวิทยาสิรินธร (องค์การมหาชน) เปิดเผยถึงผลกระทบโควิด 19 ต่อสถาบันครอบครัวว่า ครอบครัวไทยทั้งในเมืองและชนบทล้วนได้รับผลกระทบจากการระบาดของโรคโควิด 19 ทั้งจากการระบาดของโรค และผลกระทบทางเศรษฐกิจ โดยพบว่ามีครอบครัวเปราะบางที่จะได้รับผลกระทบประมาณ 3.8 ล้านครอบครัว หรือประมาณ 15 ล้านคน ประกอบด้วย กลุ่มยากจนและขาดแคลน กลุ่มผู้สูงอายุและผู้พิการ กลุ่มผู้ป่วยที่มีโรคประจําตัว กลุ่มครอบครัวเลี้ยงเดี่ยว กลุ่มเข้าไม่ถึงสิทธิสวัสดิการ กลุ่มไร้สถานะบุคคล อาทิ แรงงานต่างด้าว และกลุ่มชาติพันธุ์ทั้งในเขตเมืองและชายขอบ โดยเฉพาะในสังคมเมืองที่ส่วนใหญ่จะเป็นครอบครัวเดี่ยว บางส่วนเป็นครอบครัวเลี้ยงเดี่ยว กลุ่มคนไร้บ้าน และชุมชนแออัดที่เป็นกลุ่มเสี่ยงที่ได้รับผลกระทบทางเศรษฐกิจจากการที่ต้องเข้ามาอาศัยและทํามาหากินอยู่ในเมือง
ดร.นพ.โกมาตรกล่าวต่อว่า อาสาสมัครสาธารณสุข หรือ อสม.เป็นบุคคลที่เข้าถึงและช่วยดูแลความเป็นอยู่ของกลุ่มเปราะบางต่าง ๆ ได้อย่างทั่วถึง ติดตามดูแลทั้งการเฝ้าระวังการระบาดของโรคโควิด 19 ช่วยคัดกรอง ให้คําแนะนํา และประสานการให้ความช่วยเหลือผู้ได้รับผลกระทบจากปัญหาเศรษฐกิจที่อาจก่อให้เกิดปัญหาในครอบครัว หรือความเครียดตามมา สอดคล้องกับแนวทางการสร้างทุนสังคม เพื่อรองรับเมื่อชุมชนต้องเผชิญสถานการณ์วิกฤติ โดยส่งเสริมให้เกิดเครือข่ายช่วยเหลือกัน ดังตัวอย่างในช่วงสถานการณ์โควิด 19 มีการจัดส่งปลาทะเลจากชุมชนชาวประมงไปแลกข้าวจากชาวนา หรือการที่ภาครัฐมีนโยบายไม่ทอดทิ้งประชากรกลุ่มเปราะบางช่วยเหลือแต่ละกลุ่มแตกต่างกันไป และการกระจายอํานาจให้ภาครัฐเข้าถึงการดูแลประชาชนอย่างทั่วถึง
***************************** 4 มิถุนายน 2563
รัฐบาลไทย-ข่าวทำเนียบรัฐบาล-นายกรัฐมนตรี กำชับหน่วยงานดูแลอำนวยความสะดวกประชาชนที่เดินทางมาสักการะพระบรมศพ พร้อมสั่งการบังคับใช้กฎหมายผู้กระทำผิด
วันอังคารที่ 1 พฤศจิกายน 2559
นายกรัฐมนตรี กําชับหน่วยงานดูแลอํานวยความสะดวกประชาชนที่เดินทางมาสักการะพระบรมศพ พร้อมสั่งการบังคับใช้กฎหมายผู้กระทําผิด
นายกรัฐมนตรี กําชับหน่วยงานดูแลอํานวยความสะดวกประชาชนที่เดินทางมาสักการะพระบรมศพ พร้อมสั่งการบังคับใช้กฎหมายผู้กระทําผิด
วันนี้ (31 ตุลาคม 2559) เวลา 11.30 น. ณ พื้นที่ท้องสนามหลวง พลเอก ประยุทธ์ จันทร์โอชา นายกรัฐมนตรี ลงพื้นที่รับฟังรายงานการดําเนินงานของหน่วยงานราชการที่เกี่ยวข้องในการให้การบริการอํานวยความสะดวกกับประชาชน สืบเนื่องมาจากสํานักพระราชวังได้เปิดโอกาสให้ประชาชนสามารถเข้ามาถวายสักการะพระบรมศพ ตั้งแต่วันที่ 29 ต.ค. ที่ผ่านมา โดยทุกหน่วยงานให้ความร่วมมือในการบริการประชาชนอย่างเต็มกําลัง ทั้งในเรื่องของการรักษาความปลอดภัย การจัดระเบียบความเรียบร้อยแก่ประชาชนกว่า 35,000 คนต่อวัน ด้วยจิตศรัทธา ตามกรอบการปฏิบัติงานในด้านความปลอดภัย การจัดระเบียบความเรียบร้อย และการรักษาความสะอาด
โอกาสนี้ นายกรัฐมนตรี ได้กล่าวว่า ขอบคุณหน่วยงานต่าง ๆ ที่เกี่ยวข้อง ที่ร่วมกันให้การบริการและให้ความช่วยเหลือแก่ประชาชน ซึ่งเป็นสิ่งที่น่าภาคภูมิใจ และวันนี้ได้เห็นถึงตวามแตกต่างที่มีทิศทางที่ดีขึ้น ในการจัดระเบียบความเรียบร้อยในบริเวณพื้นที่สนามหลวง อย่างไรก็ตาม นายกรัฐมนตรีได้มอบหมายหน่วยงานที่เกี่ยวข้องร่วมกันวางแผนล่วงหน้าสําหรับการบริหารจัดการบริเวณพื้นที่พระราชพิธีอย่างเชิงรุก เนื่องมาจากมีประชาชนเดินทางมาร่วมสักการะพระบรมศพเป็นจํานวนมาก ควรมีการจัดเตรียมที่พักเพื่อให้สามารถรองรับประชาชนที่มาจากต่างจังหวัดไว้ล่วงหน้า สร้างความเชื่อมโยงในการอํานวยความสะดวกและการจัดระเบียบพื้นที่ร่วมกันทั้งหมดในแต่ละกระทรวง ให้บริการประชาชนตั้งแต่การเดินทางมาร่วมพระราชพิธี การให้บริการทางการแพทย์ ในเรื่องการอุปโภคบริโภค การจัดระเบียบความเรียบร้อบ ตลอดจนไปถึงเส้นทางการเดินทางกลับ โดยให้คํานึงถึงความปลอดภัยและความสุขของประชาชนให้มากที่สุด
อีกทั้ง นายกรัฐมนตรี ได้กําชับหน่วยงานที่เกี่ยวข้องในการบังคับใช้กฎหมายสําหรับผู้ที่กระทําผิด ทั้งในเรื่องของการก่อเหตุโจรกรรม อาชญากรรม และเสพสิ่งมึนเมาขณะขับขี่ยานพาหนะ เพื่อความปลอดภัยของประชาชนผู้ที่มีจิตศรัทธาที่มาร่วมพระราชพิธี อีกทั้ง นายกรัฐมนตรี ได้เน้นย้ําการสร้างการรับรู้ที่เข้าใจอย่างถูกต้องแก่ประชาชนไม่ให้หลงเชื่อข่าวที่บิดเบือนความจริงจากสื่อออนไลน์ โดยการเผยแพร่พระราชกรณียกิจของพระบาทสมเด็จพระปรมินทรมหาภูมิพลอดุยเดช ในช่วงเวลาต่าง ๆ เพื่อให้สํานึกถึงพระมหากรุณาธิคุณ และสร้างการรับรู้ที่เข้าใจอย่างถูกต้องเกี่ยวกับขนบธรรมเนียมการเข้าร่วมพระราชพิธีอีกด้วย โดยทั้งหมดนี้ รัฐบาล สํานักพระราชวัง ศูนย์บัญชาการติดตามสถานการณ์ รวมไปถึงกระทรวงและหน่วยงานต่าง ๆ ที่เกี่ยวข้อง ประสานงานร่วมกัน และมุ่งมั่นดําเนินการอย่างภาคภูมิในการจัดระเบียบ บริหารจัดการบริเวณพื้นที่พระราชพิธี เพื่ออํานวยความสะดวกแก่ประชาชนผู้มีจิตศรัทธาที่เปี่ยมล้น ให้สามารถเดินทางมาร่วมสักการะพระบรมศพได้อย่างสะดวก สะอาด และปลอดภัย
---------------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- สถานการณ์ไฟป่า 9 จังหวัดภาคเหนือดีขึ้น
วันเสาร์ที่ 11 เมษายน 2563
สถานการณ์ไฟป่า 9 จังหวัดภาคเหนือดีขึ้น
วันเสาร์ที่ 11 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ผลของการแก้ไขปัญหาหมอกควันและไฟป่าในพื้นที่ภาคเหนือล่าสุดสถานการณ์โดยรวมดีขึ้นตามลําดับ จากการเฝ้าระวังและควบคุมไฟป่าตลอด 24 ชั่วโมง ทําให้ค่าจุดความร้อน หรือ Hotspot ลดลง การดับไฟมีประสิทธิภาพเพิ่มขึ้น โดยเจ้าหน้าที่ยังคงดับไฟ และเฝ้าระวังอย่างต่อเนื่อง เพื่อให้ไฟดับสนิท ไม่ให้เกิดจุดความร้อน และยังเร่งหาผู้กระทําผิดมาลงโทษให้ได้โดยเร็ว สําหรับเจ้าหน้าที่ทุกคนที่เสียสละและตั้งใจปฏิบัติหน้าที่อย่างเต็มความสามารถนั้น รัฐบาลขอบคุณ และเป็นกําลังใจ โดยขอให้คํานึงถึงความปลอดภัยในการทํางานด้วย ส่วนครอบครัวของเจ้าหน้าที่และอาสาสมัครที่เสียชีวิตจากการปฏิบัติหน้าที่ จะได้รับการช่วยเหลือเยียวยาอย่างเต็มที่
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี